Havi nettó 35 millió forintot kereshet kedvezményes adózással a jövőben egy focista, ha a parlament elfogadja a kormány módosító javaslatát – számolt be vasárnap este az RTL Klub Híradója.

Varga Mihály pénzügyminiszter azt javasolta, hogy emeljék évi félmilliárd forintra azt a keretet, ami után egy élsportolónak csak ekhót, azaz csökkentett mértékű adót kell fizetnie. Ezzel a lépéssel a kormány másfél év alatt a négyszeresére emelné a focisták kedvezményes fizetési keretét.

A sportolók már korábban is 125 millió forintig adózhattak kedvezményesen, ezt a keretet tavaly a kormány a kétszeresére emelte és most újra megduplázná.

Kiemelt kép: MTI/Koszticsák Szilárd